
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 674 


31 Μαΐου2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός επιτοκίων εντόκων γραμματίων. 1 

Είσπραξη εσόδων υπέρ τρίτων από τις Δημόσιες Οικο¬ 
νομικές Υπηρεσίες. 2 

Σύσταση, συγκρότηση και ορισμός μελών, (νομοπα¬ 
ρασκευαστικής) Επιτροπής του Υπουργείου Οικο¬ 
νομικών, για την μελέτη και σύνταξη σχεδίου νομο¬ 


θετικών διατάξεων επίλυσης των προβλημάτων 
που θα προκύψουν στον τομέα ευθύνης του, και 
των εποπτευόμενων από αυτό φορέων, από την Ει¬ 
σαγωγή του Ευρώ στην Ελλάδα. 3 

Μερική τροποποίηση της εγκατάστασης του Αγωγού 
Φυσικού Αερίου στο Νομό Θεσσαλονίκης (Κλάδος 
Βόρειας Θεσσαλονίκης - ΕΚΟ) στην περιοχή του Δη¬ 
μοτικού Διαμερίσματος (πρώην Κοινότητας) Ν. Ιω¬ 
νίας του Δήμου Εχέδωρου από τη θέση Κ7Α έως Κ8. 4 
Μερική ανάκληση της 1148/23.1.2000 απόφασης του 


Υφυπουργού Πολιτισμού. 5 

Όροι και προϋποθέσεις μετατροπής άδειας λειτουρ¬ 
γίας των Ιδιωτικών Λυκείων Εμπορικού Ναυτικού 
(Ι.Λ.Ε.Ν.) σε ιδιωτικά Τ.Ε.Ε. Ναυτικού και Ναυτιλια¬ 
κού Τομέα ενιαίου κύκλου». 6 

Ορισμός νέων διατιμημένων εντύπων ΝΑΤ και αντίτιμο 
αυτών. 7 


ΑΠΟΦΑΣΕΙ Σ 

Αριθ. 2/37197/0023 (1) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν. Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2/28247/0023/11.4.2000 «Καθορισμός επιτο¬ 
κίων εντόκων γραμματίων ετήσιας διάρκειας». 

5. Τα αποτελέσματα της από 16.5.2000 δημοπρασίας 
Εντόκων Γραμματίων ετήσιας διάρκειας. 


6. Την αριθμ. 1039386/441/Α0006/2000 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών», αποφασίζουμε: 

1. Ορίζουμε το επιτόκιο των εντόκων γραμματίων, Ν. Δ. 
3745/57, ετήσιας διάρκειας που θα εκδοθούν ή θα ανανε¬ 
ωθούν από 16 Μάίου 2000 σε 6,39% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (16.5.2000) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2000 η οποία έχει προβλεφθεί. 

Η απόφαση μας αυτή να δημοσιευθεί στην ΕφΒ'οίδα 
της Κυβέρνησης. 

Αθήνα, 16 Μάίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1046617/2626/0016 (2) 

Είσπραξη εσόδων υπέρ τρίτων από τις Δημόσιες Οικονο¬ 
μικές Υπηρεσίες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγρ. 4 του άρθρου 106 Ν. 
2362/95 (ΦΕΚ247Α795) «περί λογιστικού ελέγχου των δα¬ 
πανών του Κράτους και άλλες διατάξεις». 

2) Τις διατάξεις του Ν.Δ. 356/74 περί κώδικα είσπραξης 
Δημοσίων Εσόδων (Κ.Ε.Δ.Ε.). 

3) Τη με αριθμό 2024387/2870/0022/5.4.90 απόφαση 
του Υπουργού Οικονομικών, η οποία κυρώθηκε με την 
παρ. ατού αρθ. 24του Ν. 1884/90 (ΦΕΚ81Α790). 

4) Τη με αριθμό 1039386/441/Α0006/21.4.2000 (ΦΕΚ 
571 Β721.4.2000) απόφαση του Πρωθυπουργού και του 
Υπουργού Οικονομικών, με την οποία αναθέτουν αρμο¬ 
διότητες του Υπουργού Οικονομικών στους Υφυπουρ¬ 
γούς Οικονομικών. 

5) Το γεγονός ότι η απόφαση αυτή δεν προκαλεί δαπά¬ 
νη στον Προϋπολογισμό του Κράτους, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων του Σώματος Ορκωτών Λογι¬ 
στών. 

2. Το ποσοστό συμμετοχής του ανωτέρω Νομικού Προ¬ 
σώπου στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε 10% (δέκα τοις εκατό). 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 
μίωσης όπως και αποδιδόμενες τοκοχρεωλυτικές δόσεις 
για απόσβεση δανείων μισθωτών, δεν υπόκεινται σε πο¬ 
σοστό συμμετοχής. Τα ποσά που παρακρατούνται κατα¬ 
τίθενται στον ειδικό λογαριασμό που τηρείται στην Τρά¬ 
πεζα της Ελλάδος με την ονομασία «Δικαιώματα βεβαίω¬ 
σης και είσπραξης εσόδων υπέρ τρίτων». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Μάίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1046709/528/Α0006 (3) 

Σύσταση, συγκρότηση και ορισμός μελών, (νομοπαρα¬ 
σκευαστικής) Επιτροπής του Υπουργείου Οικονομι¬ 
κών, για την μελέτη και σύνταξη σχεδίου νομοθετικών 
διατάξεων επίλυσης των προβλημάτων που θα προκύ- 
ψουν στον τομέα ευθύνης του, και των εποπτευόμε¬ 
νων από αυτό φορέων, από την Εισαγωγή του Ευρώ 
στην Ελλάδα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 και 128του Π.Δ. 284/88 «Οργανισμός 
Υπουργείου Οικονομικών» (ΦΕΚ 128Α'), όπως τροποποιή¬ 
θηκε και ισχύει. 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα και της κεφαλαιαγοράς 
φορολογικές ρυθμίσεις και άλλες διατάξεις» (ΦΕΚ 178Α'), 
όπως διευκρινίστηκε με το άρθρο 13 του Ν. 2346/95 (ΦΕΚ 
220Α'). 

γ) Του άρθρου 23του Ν. 2085/92 «Ρύθμιση θεμάτων Ορ¬ 
γάνωσης, λειτουργίας και Προσωπικού της Δημόσιας Δι¬ 
οίκησης και άλλες διατάξεις» (ΦΕΚ 170Α'). 

δ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75Α'), όπως τροποποιήθηκε και 
κωδικοποιήθηκε με τις διατάξεις των άρθρων 13, 14, 15 
και 33 του Ν. 2690/99 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45Α'). 

ε) Του άρθρου 19του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40Α'). 

2. Το αριθμ. 73/4.5.2000 έγγραφο του Υφυπουργού Οι¬ 
κονομικών. 

3. Το αριθμ. 17898/1997/8.5.2000 έγγραφο του Υπουρ¬ 
γείου Εθνικής Οικονομίας για τη σύσταση Νομοπαρα¬ 
σκευαστικών Επιτροπών για το ΕΥΡΩ. 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη, σε βάρος του κρατικού Προϋ¬ 
πολογισμού, για την αποζημίωση των μελών της Επιτρο¬ 
πής και της γραμματείας αυτής, η οποία θα καλυφθεί από 
τον Προϋπολογισμό εξόδων του Υπουργείου Οικονομι¬ 
κών έτους 2000 (ΚΑΕ 0515. Ε. Φ. 23110), και θα καθορι- 
σθεί με άλλη απόφαση μας. 


5. Την αριθμ. 1042108/473/Α0006/5.5.2000 απόφαση 
του Υπουργού Οικονομικών (ΦΕΚ595Β'), με την οποία με¬ 
ταβιβάσθηκε η εξουσία, στο Γ ενικό Γ ραμματέα, στους Γ ε¬ 
νικούς Διευθυντές κ.λπ., να υπογράφουν «Με Εντολή 
Υπουργού», αποφασίζουμε: 

Α. Συνιστούμε στο Υπουργείο Οικονομικών (νομοπαρα¬ 
σκευαστική), Επιτροπή για τη μελέτη και σύνταξη σχε¬ 
δίων νομοθετικών διατάξεων επίλυσης των προβλημάτων 
που θαπροκύψουν στοντομέα ευθύνης του, και των επο- 
πτευομένων από αυτό φορέων, από την Εισαγωγή του Ευ¬ 
ρώ στην Ελλάδα. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Τον Κωνσταντίνο Καποτά, Νομικό Σύμβουλο, του Ν. 
Σ.Κ., που υπηρετεί στο Γραφείο του Νομικού Συμβούλου 
του Υπουργείου Οικονομικών, ως Πρόεδρο, με αναπλη¬ 
ρωτή του τον Βασίλειο Χασαπογιάννη, Νομικό Σύμβουλο 
του Ν.Σ.Κ., που υπηρετεί στο ίδιο ως άνω Γ ραφείο. 

2. Τον Γ ενικό Διευθυντή Φορολογίας, ως μέλος, και μέ¬ 
χρι πλήρωσης της θέσης αυτού τον Ανδρέα Κοψιαύτη, Γ ε¬ 
νικό Δ/ντή Φορολογικών Ελέγχων, ως μέλος. 

3. Τον Νικόλαο Σταυριανάκη, Γενικό Διευθυντή Διοικη¬ 
τικής Υποστήριξης, ως μέλος. 

4. Τον Βασίλειο Μανωλόπουλο, Γενικό Δ/ντή Τελωνείων 
& Ε.Φ.Κ., ως μέλος. 

5. Την Αρετή Ασημακοπούλου, Γενική Δ/ντρια του Θη¬ 
σαυροφυλακίου και Προϋπολογισμού της Γενικής Γραμ¬ 
ματείας Δημοσιονομικής Πολιτικής, ως μέλος. 

6. Την Αγγελική Ασημακοπούλου, Γενική Δ/ντριατου Γ ε¬ 
νικού Χημείου του Κράτους, ως μέλος. 

7. Την Μαρία Παπαδονικολάκη, υπάλληλο με βαθμό 
Δ/ντή Προϊσταμένη της 23ης Δ/νσης Δημοσίου Χρέους του 
Υπουργείου Οικονομικών, ως μέλος, με αναπληρώτριατην 
Ελένη Ρωμάίδου, υπάλληλο με βαθμό Α' του κλάδου ΠΕ 
Δημοσιονομικών, που υπηρετεί στην ίδια ως άνω Δ/νση. 

8. Την Μαρία Αυγερίου, υπάλληλο με βαθμό Α'του κλά¬ 
δου ΠΕ Εφοριακών, που υπηρετεί ως Προϊσταμένη του Α' 
Τμήματος της Δ/νσης Είσπραξης Δημοσίων Εσόδων, ως 
μέλος, με αναπληρωτή της τον Δημήτριο Γκλεζάκο, υπάλ¬ 
ληλο με βαθμό Α', του κλάδου ΠΕ Εφοριακών, που υπη¬ 
ρετεί στην Δ/νση Φ. Π. Α. 

9. Τον Νικόλαο Μανουσόπουλο, υπάλληλο με βαθμό Α', 
του κλάδου ΠΕ Τελωνειακών, που υπηρετεί ως Προϊστά¬ 
μενος του Α' Τμήματος της Δ/νσης Τελωνειακών Διαδικα¬ 
σιών, ως μέλος, με αναπληρώτρια την Μαρία Κόντου, 
υπάλληλο ιδίου βαθμού και κλάδου, που υπηρετεί, ως 
Προϊσταμένη του Δ' Τ μήματος της Δασμολογικής Δ/νσης. 

Γ. Έργο της Επιτροπής είναι: 

α) Η μελέτη του ισχύοντος νομικού πλαισίου και ιδιαίτε¬ 
ρα των διατάξεων εκείνων που αφορούν δραστηριότητες 
του Υπουργείου Οικονομικών και των Φορέων που επο¬ 
πτεύονται απ’ αυτό, οι οποίες επηρεάζονται από την Ει¬ 
σαγωγή του Ευρώ στην Ελλάδα και η εισήγηση των ανα¬ 
γκαίων νομοθετικών ρυθμίσεων για την επίλυση των προ¬ 
βλημάτων, που θα προκύψουν από την εισαγωγή του 
Ευρώ. 

β) Η κατάρτιση σχεδίων νομοθετικών ρυθμίσεων για τα 
παραπάνω θέματα και η υποβολή αυτών στην Κεντρική 
Νομοπαρασκευαστική Επιτροπή του Υπουργείου Εθνι¬ 
κής Οικονομίας. 

Δ. Η παραπάνω Επιτροπή: 

α) θα συνεργάζεται για τη διεκπεραίωση του έργου της, 
με τις Υπηρεσίες και Όργανα του Υπουργείου Οικονομι¬ 
κών και τους εποπτευόμενους φορείς αυτού και 

β) θα υποστηρίζει το έργο της αντίστοιχης (κεντρικής) 
Νομοπαρασκευαστικής Επιτροπής, που λειτουργεί στο 
Υπουργείο Εθνικής Οικονομίαςγιατηνεισαγωγήτου Ευρώ 
στην Ελλάδα, σε θέματα του τομέα ευθύνης του Υπουργεί¬ 
ου Οικονομικών κοιτών εποπτευόμενων φορέων αυτού. 

Ε. Ο Πρόεδρος της Επιτροπής, ορίζεται επίσης και ως 
εκπρόσωπος αυτής και του Υπουργείου Οικονομικών 
στην Κεντρική Νομοπαρασκευαστική Επιτροπή του 
Υπουργείου Εθνικής Οικονομίας, αναπληρούμένος από 
τον αναπληρωτή του. 

ΣΤ. Η Επιτροπή θα υποστηρίζεται στο έργο της από 
Γραμματεία, αποτελούμενη από τους εξής υπαλλήλους 
του Υπουργείου Οικονομικών: 

α) Την Αικατερίνη Καρύδα, υπάλληλο με βαθμό Α', του 
κλάδου ΤΕ Εφοριακών, που υπηρετεί στη Δ/νση Φ.Π.Α. 

β) Την Στυλιανή Δροσοπούλου, υπάλληλο με βαθμό Δ', 
του κλάδου Π Ε Τελωνειακών, που υπηρετεί στη Δ/νση Τε¬ 
λωνειακών Διαδικασιών. 

Ζ. Η Επιτροπή θα συνεδριάζει εντός και εκτός του κα¬ 
νονικού ωραρίου λειτουργίας των Δημοσίων Υπηρεσιών 
και η διάρκεια λειτουργίας της ορίζεται μέχρι την ολοκλή¬ 
ρωση του Έργου της. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 2000 
Με εντολή Υπουργού 
Ο Γ ενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 

-♦- 

Αριθ. Δ. 3/4635 (4) 

Μερική τροποποίηση της εγκατάστασης του Αγωγού Φυ¬ 
σικού Αερίου στο Νομό Θεσσαλονίκης (Κλάδος Βό¬ 
ρειας Θεσσαλονίκης - ΕΚΟ) στην περιοχή του Δημοτι¬ 
κού Διαμερίσματος (πρώην Κοινότητας) Ν. Ιωνίας του 
Δήμου Εχέδωρου απάτη θέση Κ7Αέως Κ8. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4του Ν. 1929/91 & 19του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7του Ν. 1769/88. 

4. Το Α. Ν. 261/68. 

5. Την υπ’αριθμ. Δ3/7806/25.4.94 Απόφαση για την 
εγκατάσταση και διαδρομή του Κλάδου Βόρειας Θεσσα¬ 
λονίκης (ΕΚΟ) του Αγωγού Φυσικού Αερίου στο Νομό 
Θεσσαλονίκης (ΦΕΚ341 /Β'/6.5.94). 

6. Αιτιολογική έκθεση, αποφασίζουμε: 

α) Τροποποιούμε μερικώς την ανωτέρω υπ’ αριθμ. Δ3/ 
7806/25.4.94 Απόφαση περί εγκατάστασης και διαδρο¬ 
μής του Αγωγού μεταφοράς και διοχέτευσης Φυσικού 
Αερίου στο Νομό Θεσσαλονίκης (Κλάδος Βόρειας Θεσ¬ 
σαλονίκης - ΕΚΟ) που δημοσιεύτηκε στην Εφημερίδα της 
Κυβερνήσεως (ΦΕΚ 341/Β76.5.94) και ορίζουμε την νέα 
διαδρομή και εγκατάσταση του Αγωγού Φυσικού Αερίου 
στο Νομό Θεσσαλονίκης (Κλάδος Βόρειας Θεσσαλονί¬ 
κης - ΕΚΟ) στην περιοχή του Δημοτικού Διαμερίσματος 
(πρώην Κοινότητας) Ν. Ιωνίας του Δήμου Εχέδωρου σε 
έκταση συνολικού εμβαδού 5.580 τ. μ. από τη θέση Κ7Α 
έως Κ8, όπως αυτή έχει προσδιορισθεί και απεικονίζεται 
σήμερα με συνεχή γραμμή κόκκινου χρώματος στο ακό¬ 
λουθο συνημμένο στην παρούσα και υπό κλίμακα 1:1.000 


κτηματολογικό διάγραμμα του Αγρ. Τοπογράφου Μηχα¬ 
νικού Λάμπρου Κοτσώνη που συντάχθηκε την 20.3.2000 
(φύλλο 1): 

Σχ. 5112-120-00-91 -07/Αναθ. 1 /17.3.2000 (φύλλο 3 από 3) 

β) Κατά τα λοιπά εφαρμόζονται οι διατάξεις της παρα¬ 
γράφου 6 του άρθρου 14 του Ν. 2289/95 (ΦΕΚ 27/Α'/ 
8.2.95). 

γ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

δ) Η απόφαση αυτή να δημοσιευθεί στην Εφημερίδα 
της Κυβερνήσεως. 

ε) Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Αθήνα, 15 Μαΐου 2000 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 13442 (5) 

Μερική ανάκληση της 1148/23.1.2000 απόφασης του 

Υφυπουργού Πολιτισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1. Τις διατάξεις: 

Α. Του Α. Ν. 397/68 «περί επανασυστάσεως της Γ.Γ.Α, 
και των αρμοδιοτήτων αυτής». 

Β. Του άρθρου 102 του Ν. 2725/99 (ΦΕΚ 121 Α') και την 
εις εφαρμογή αυτού εκδοθείσα αριθ. 8511/20.3.2000 
απόφαση του Υφυπουργού Πολιτισμού «Διαδικασία εκ¬ 
καθάρισης και απόδοσης από τον ΟΠΑΠ ποσοστού 8% 
(ΕΣΑΠΕ-ΠΑΕ)». 

Γ. Του Ν. 1558/85 «Κυβέρνηση και Κυβερνητικά Όργανα». 

2. Την αριθμ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης 
αναλογούντων ποσοστών από ΠΡΟ-ΠΟ σε ΠΑΕ και σω¬ 
ματεία Α', Β' Γ Εθνικών Κατηγοριών, όπως αυτή τροπο¬ 
ποιήθηκε με αριθμ. 28797/2.8.93 Υπ. Απόφαση. 

3. Την αριθμ. ΥΠΠΟ ΔΙΟΙΚ/ΑΙ/ 20261/20. 4. 2000 (ΦΕΚ 
571/21.4.2000) απόφαση των Πρωθυπουργού και Υπουρ¬ 
γού Πολιτισμού «Ανάθεση αρμοδιοτήτων στον Υφυπουρ¬ 
γό Πολιτισμού Γεώργιο Φλωρίδη». 

4. Την αριθμ. 1148/23.1.2000 απόφαση του Υφυπουργού 
Πολιτισμού «Προσωρινή διακοπή επιχορήγησης σε ΠΑΕ». 

5. Το γεγονός ότι το Υπ. Ανάπτυξης με το αριθμ. Κ2-5 
846/9.5.2000 έγγραφο του γνωστοποιεί στη ΓΓΑτην υπο¬ 
βολή εκ μέρους της ΠΑΕ «ΠΑΝΙΩΝΙΟΣ», των οικονομικών 
καταστάσεων της χρήσης 1998-99 καθώς και την νομότυ¬ 
πη δημοσίευση του Ισολογισμού στον ημερήσιο τύπο στις 
26.1.2000, αποφασίζουμε: 

Ανακαλούμε την αρ. 1148/23.1.2000 Υπουργική Απόφα¬ 
ση σε ότι αφορά την ΠΑΕ ΠΑΝΙΩΝΙΟΣ και ορίζουμε την 
καταβολή της διακοπείσας επιχορήγησης από 1.2.2000. 

Κατά τα λοιπά η αριθ. 1148/23.1.2000 Υπουργική Από¬ 
φαση εξακολουθεί να ισχύει. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στο φύλλο της εφημε¬ 
ρίδας της Κυβέρνησης. 

Αθήνα, 18 Μαΐου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 




9214 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Μ 3613/1/2000 (6) 

Όροι και προϋποθέσεις μετατροπής άδειας λειτουργίας 
των Ιδιωτικών Λυκείων Εμπορικού Ναυτικού (Ι.Λ.Ε.Ν.) 
σειδιωτικάΤ.Ε.Ε. Ναυτικού και Ναυτιλιακού Τομέα ενι¬ 
αίου κύκλου». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 6 άρθρου 16 του Ν. 2743/1999 
«Πλοία αναψυχής και άλλες διατάξεις» (ΦΕΚ 211 Α'/99). 

2. Την αριθμ. ΣΤ5/25/26.4.2000 Απόφαση Πρωθυπουρ¬ 
γού - Υπουργού Εθνικής Παιδείας και Θρησκευμάτων 
«Ορισμός αρμοδιοτήτων Υφυπουργού του ΥΠΕΠΘ» (ΦΕΚ 
582/Β72000). 

3. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

Καθορίζουμε ως ακολούθως τους όρους, τις προϋπο¬ 
θέσεις και τη διαδικασία μετατροπής της άδειας λειτουρ¬ 
γίας των Ιδιωτικών Λυκείων Ε.Ν. (Ι.Λ.Ε.Ν.) σε ιδιωτικά 
Τ.Ε.Ε. Ναυτικού και Ναυτιλιακού Τομέα ενιαίου κύκλου. 

1. Κάθε ιδιοκτήτης τέως ΙΛΕΝ, του οποίου η άδεια ίδρυ¬ 
σης και λειτουργίας δεν έχει αρθεί ή ανακληθεί με οποι- 
ονδήποτε τρόπο μέχρι την έναρξη της ισχύος του Ν. 
2640/98, υποβάλλει εντός δεκαημέρου προθεσμίας από 
τη δημοσίευση της παρούσας στην εφημερίδα της Κυ¬ 
βέρνησης, σχετική αίτηση προς την οικεία Διεύθυνση 
Δευτεροβάθμιας Εκπαίδευσης, στην οποία επισυνάπτο¬ 
νται: 

α) Αντίγραφο της άδειας ίδρυσης και λειτουργίας 
Ι.Λ.Ε.Ν. 

β) Υπεύθυνη δήλωση, στην οποία δηλώνεται ότι η άδεια 
ίδρυσης και λειτουργίας του Ι.Λ.Ε.Ν. δεν έχει αρθεί ή ανα¬ 
κληθεί. 

γ) Πίνακας στον οποίο καταγράφονται: 
ι) ο αριθμός των αιθουσών διδασκαλίας και το εμβαδόν 
κάθε αίθουσας, 

ιι) ο αριθμός και το είδος των εργαστηρίων και το εμβα¬ 
δόν κάθε εργαστηρίου 

ιιι) ο εργαστηριακός εξοπλισμός κάθε εργαστηρίου με 
σημείωση και της ποσότητας αυτού, 
ιν) ο αύλειος χώρος και το εμβαδόν αυτού, 
ν) τα γραφεία Διευθυντή, Υποδιευθυντή και διδασκό¬ 
ντων και το εμβαδόν κάθε γραφείου και 
νι) οι χώροι υγιεινής και βοηθητικοί χώροι και το εμβα¬ 
δόν αυτών. 

2. Η Διεύθυνση Δευτεροβάθμιας Εκπαίδευσης του 
ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ¬ 
ΤΩΝ, της περιφέρειας στην οποία λειτουργεί το ΤΕΛ η 
οποία θα έχει και την εποπτεία, μετά τον έλεγχο των υπο¬ 
βαλλόμενων δικαιολογητικών, εκδίδει απόφαση χορήγη¬ 
σης άδειας λειτουργίας Τ.Ε.Ε. επ’ ονόματιτου αιτούντος, 
στην οποία αναγράφονται: 

α) Οι τομείς και ειδικότητες του Τ.Ε.Ε., που πρέπει να 
αντιστοιχούν στους περιλαμβανόμενους στην άδεια ίδρυ¬ 
σης και λειτουργίας Ι.Λ.Ε.Ν., όπως έχουν διαμορφωθεί 
για Τ.Ε.Ε. 

β) Η λειτουργία τομέων και ειδικοτήτων του Τ.Ε.Ε. ως 
ημερησίων ή εσπερινών. 

γ) Ο αριθμός των μαθητών που μπορεί, κατ’ ανώτατο 
όριο, να εγγράφει σε κάθε τομέα και ειδικότητα, ανάλογα 


με το διατιθέμενο διδακτηριακό χώρο, τον αύλειο χώρο, 
τους χώρους υγιεινής και τον εργαστηριακό εξοπλισμό, 
κατά τα ισχύοντα μέχρι τώρα για τη λειτουργία Ι.Λ.Ε.Ν. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πειραιάς, 12 Μαΐου 2000 

οι ΥΠΟΥΡΓΟΙ 
ΥΦΥΠ. ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΦΙΛΙΠΠΟΣ ΠΕΤΣΑΛΝΙΚΟΣ ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 5437.7/1.00 (7) 

Ορισμός νέων διατιμημένων εντύπων ΝΑΤ και αντίτιμο 
αυτών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤ κατά την 7η/28.3.2000 συ¬ 
νεδρίαση του (θέμα ΕΗΔ 10ο) «Ορισμός νέων διατιμημέ- 
νων εντύπων ΝΑΤ και αντίτιμο αυτών». 

2. Την παραγρ. 4 του άρθρου 87 και την παραγρ. 4 του 
άρθρου 83 του ΚΝ 792/1978 «Περί κωδικοποιήσεως εις 
ενιαίο κείμενο νόμου των περί ΝΑΤ κειμένων διατάξεων» 
(ΦΕΚ 220 Α') όπως αυτή αντικαταστάθηκε με την παραγρ. 
3του άρθρου 39 του Ν. 2008/1992 «Περίτροποποιήσεως 
και συμπληρώσεως των διατάξεωντου νόμου 1571/1985» 
(ΦΕΚ 16Α'). 

3. Τηνπαραγρ. 10του άρθρου 32του Ν. 2166/1993 «Πε¬ 
ρί κινήτρων ανάπτυξης επιχειρήσεων κλπ» (ΦΕΚ 137Α') 
όπως αυτή τροποποιήθηκε. 

4. Την παραγρ. 2 του άρθρου 1 του ΠΔ 333/1977 «Πε¬ 
ριορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητος Υπουργείου 
Εμπορικής Ναυτιλίας κ.λπ.» (ΦΕΚ229 Α'). 

5. Την αριθμ. 2320. 23/1/93/7.10.1993 Απόφαση Υπ. 
Εμπορ. Ναυτ. και Υγείας Πρόνοιας και Κοινών. Ασφαλίσε¬ 
ων «Ορισμός διατιμημένων εντύπων- διαδικασία εκτύπω¬ 
σης και διάθεσης αυτών- Αντίτιμο αυτού και τρόπος εί¬ 
σπραξης τους» (ΦΕΚ 812 Β'). 

6. Το Π. Δ. 43/2000 «Περί ειδικών προσόντων απογρα- 
φής και απόκτησης αποδεικτικών ικανότητας για εργασία 
μόνο σε συγκεκριμένες κατηγορίες πλοίων» (ΦΕΚ 40 
Α725.2.2000) 

7. Το αρθρ. 1 παρ. 8της αρ. 4222. 1/7/97 Υ. Α. (ΦΕΚ 724 
Β') «Μεταβίβαση αρμοδιοτήτων και του δικαιώματος υπο¬ 
γραφής με εντολή Υπουργού κ.λπ.», αποφασίζουμε: 

1. Ορίζουμε δύο νέα διατιμημένα έντυπα ναυτικού φυλ¬ 
λαδίου, δηλαδή ναυτικού φυλλαδίου και αντίγραφο αυ¬ 
τού, με τα οποία θα συμπληρωθεί ο πίνακας των εντύπων 
ναυτικού ως εξής: 

ΕΙΔΟΣ ΕΝΤΥΠΟΥ 

Α/Α ΚΑ ΕΝΤΥΠΑ ΝΑΥΤΙΚΟΥ ΙΣΧΥΟΥΣΑ 

ΤΙΜΗ 

5α 115 Ναυτικά φυλλάδια του ΠΔ 43/2000 5.000 

5β 116 Αντίγραφα Ναυτικών φυλλαδίων 

του ΠΔ 43/2000 4.000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Να κοινοποιηθεί για εκτέλεση. 

Πειραιάς, 15 Μαΐου 2000 
Με εντολή Υπουργού 
Ο Γ ενικός Γ ραμματέας 
ΠΕΤΡΟΣ ΣΥΝΑΔΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




